જિલ્લાની શાળાઓ તથા આંગણવાડી કેન્દ્રો પર આ અભિયાન અંતર્ગત ૯ મહિનાથી ૧પ વર્ષના તમામ બાળકોને આ રસી આપવામાં આવશે. અમદાવાદ જીલ્લાના ૯ માસથી ૧૫ વર્ષના અંદાજે ચાર લાખથી વધુ બાળકોને રસી આપવામાં આવશે. ઓરી એક પ્રાણઘાતક રોગ છે જે વાયરસ ધ્‍વારા ફેલાય છે. ઓરીના કારણે વિકલાંગતા તથા નાની ઉંમરમાં મૃત્‍યુ થઈ શકે છે. રુબેલા એક ચેપી રોગ છે જે વાયરસ ધ્‍વારા ફેલાય છે. તેના લક્ષણો ઓરી જેવા હોય છે. જો કોઈ સ્‍ત્રીને સગર્ભાવસ્‍થાની શરુઆતમાં આ રોગનો ચેપ લાગે તો જન્‍મજાત રુબેલા સિંડ્રોમ થઈ શકે છે તે ગર્ભ અને નવજાત બાળક માટે ઘાતક સિધ્‍ધ થઈ શકે છે.